שאלה: למה אני לא יכול לבחור אם לחיות או למות?!: למה יש ציווי "ובחרת בחיים"? חלק גדול מהחיים של בני האדם מלווים בסבל צער התמודדויות. למה אסור לי לזרוק את הכל? למה לא לחזור לריבונו של עולם בשביל לא לסבול? וישר כח על כל העבודה שאתם עושים!
תשובה: לך צדיק! אני מקווה שהבנתי נכון שאת המקום ממנו נובעת שאלתך. אם הבנתי נכון, השאלה שאתה שואל היא תיאורטית בלבד ושאתה לא עומד עם אקדח על הרקה וממתין לתשובה ממשיב זחוח כמוני. משמעות הפסוק "ובחרת בחיים" היא לא בחירה בין חיים ומוות ממשים ופיזיים אלא בחירה בין קיום התורה (שהבוחרים בכך יזכו לחיים) לבין בחירה באי קיום התורה והמצוות (הבוחרים בכך בעצם בוחרים במוות). אם כך, נשאלת השאלה מדוע התורה לא ציוות על כך? מדוע אין ציווי לחיות?! אלא כלל גדול הוא שהתורה לא מצווה על דברים שברורים מאליהם. (ובמידה ואתה נתקל בציווי שכזה, כדאי לעיין במפרשים ובתושב"ע שתסביר במה מדובר.) לחיות, זו הנטייה הכי טבעית של האדם. כל אדם רוצה לחיות, גם האדם הכי מסכן שיש בעולם. הדחיפה לחיים יכולה לגרום לאדם לעשות מעשים הזויים ובלבד שישאר בחיים. נכון, ישנם כאלה המנסים להתאבד (נתון שדי מנסים להשתיק, אבל זה באיזור ה-400 התאבדויות מוצלחות בשנה), אך כדי שזה יקרה נפשו הבריאה של האדם צריכה להיות מושחתת לחלוטין. רוב הנסיונות להתאבד באים כדי לאותת ולזעוק לעזרה, ואלה המתאבדים ברוב המקרים לא מפתיעים את הסביבה בה הן חיו. כל אדם מוכן לעשות הכל כדי לחיות- יהיו האמצעים אשר יהיו, בין אם מדובר לאכול מקקים ובין אם זה אומר שצריך לגלות סודות מדינה למדינת אויב. הרצון לחיות הוא הרצון הכי חזק שיש באדם. אבל השאלה האמיתית היא מדוע יש סבל, צער והתמודדויות בעולם? אני חושב שצריך לשאול שתי שאלות- מהו מקור הרע בעולם ומהי מטרתו בעולם. הרמב"ם בספרו  מורה נבוכים  עונה על שאלת מקור הרע בעולם שהיא ברובה- האדם. רוב הרע בעולם האדם מביא על עצמו בבחירתו החופשית. מלחמות- שנאה, תאונות דרכים- חוסר זהירות בדרכים, מחלות- ברובן התנהלות לא תקינה מבחינה בריאותית, עוני ורעב- חלוקת משאבים לא נכונה בעולם ועוד ועוד מעט מאוד רע מגיע ישירות מרבש"ע. רוב הרע האדם גורם לעצמו. אז איך אומרים- שלא יתלונן (: באשר לשאלה השנייה- מהו תפקידו של הרע בעולם, מדוע רבש"ע סידר שיהיה אפשרות לרע בעולם. על כך עונה בין השאר הרב קוק. הרב קוק בספרו אורות הקודש מביא כמה תיאוריות בנוגע ליחס לרע בעולם. בגדול ארבעה חלקים. על כך שיש רע בעולם אין מחלוקת- כולם מסכימים שיש רע בעולם. עובדי עבודה זרה- לוקחים את רע ואיתו עובדים את אליליהם, לכן תמצא עובדי עבודה זרה המקריבים את ילידהם (מולך) ועוסקים בעריות ובדברים שפלים ומאוסים כמו צואה בבית פעור. בודיהזם- התייאש לגמרי מהרע והפתרון שהם מציעים הוא להתנתק מהעולם. ניתוק זה מתרחש ע"י מדיציה ויוגה. נצרות- ייאוש חלקי מהרע ולכן מצד אחד תפגוש נוצרים מתירנים ומצד שני נוצרים במנזרים המתרחקים מכל הנאות העולם הזה עם ישראל- שאיננו מתייאש מהרע ואדרבה, מבין שתפקידנו בעולם הוא להימנע מהרע ולהפוך אותו לטוב. עם ישראל מבין את משמעות החיים. החיים הם נצחיים. בין השאר יש את החתנה שאנו נמצאים בה והיא העולם הזה. בעולם הזה אנחנו צריכים להופיע ולצייר טוב ולהפוך כל דבר ונטייה רעה לדבר חיובי וטוב. ולכן ההתמודדות והעמל הן חלק בלתי נפרד מחיינו בעולם הזה. העולם הזה הוא עולם של דרך, עולם של פרוזדור אל. וממילא בדרך לא פשוט, בדרך קצת קשה, אבל שאנחנו מודעים לחשיבות ולערך של חיינו בעולם הדרך הופכת לקלה יותר. בוא ונחזור לפסוק של "ובחרת בחיים" עליו הסתמכת בשאלתך. למה כתוב "ובחרת בחיים" ולא בתורה, או באמת וכדומה? אלא לעם ישראל ברור שאדם רוצה לחיות, השאלה היא איזה חיים תחייה בעולם? חיים שבהם תייצר רע ומוות או חיים שבהם תפיץ טוב וחיים? חיים בהם בחרת בחיים האמתיים המוסיפים אור וטוב לעולם שהם חיים של תורה? או חיים שבהם בחרת בחיים הזמניים, הרגעיים של העולם הזה והוספת רע ומוות לעולם? הציווי של "ובחרת בחיים" הוא ציווי של הישרדות פיזית בעולם הזה, אלא הוא ציווי של הישרדות מהותית ומשמעותית בעולם הזה. אתה יכול לחיות 120 שנה ובעצם להיות אדם מת כל ימי חייך ואתה יכול לחיות 20 שנה ולחיות כל יום מימיך. על אברהם אבינו אומרת התורה שהוא "בא בימים" והכוונה היא שכל יום ויום היה בשבילו בעל משמעות נוצל כדי להוסיף אור וטוב לעולם וכהסתלקה נשמתו הוא בא לעולם הבא עם כל אותם ימים. אנו תלמידי אברהם אבינו, גם צריכים לנצל כל יום ויום לעבודת ה, לעשיית חסד ותורה ולתפילה, לשמחה ולאחדות וכל מה רבש"ע רוצה שנעשה בעולם. אני לא יודע מדוע שאלת את השאלה הזו והאם היא נובעת מסבל ספציפי שלך או של אדם אחר. התשובה היא תשובה כללית אך במידה ויש דבר ספציפי שמעיק עליך תמיד תוכל לשאול ולפרוק. אנחנו כאן בשבילך ורק בשבילך! אני ממליץ לך להיכנס גם לקישורים הבאים: מקווה שעזרתי ושנתתי כיוון כללי לכל שאלה נוספת אשמח לעזור, מייל: elronza gmail.com פלאפון: 0524521552 אלרון זבטני